《韩山亭子》
明代·谢宗鍹

韩子去已久，空山今有亭。秋烟荒橡栗，古壁暗丹青。

城抱江如带，天垂嶂列屏。双旌馀片石，啼鸟下林坰。

作者简介：谢宗鍹（？ — 一六五〇），字儒美，号莱屿。澄海人。明思宗崇祯十二年（一六三九）解元。官建昌府通判。明亡，无意仕进，闭户读书，终于家，友人私谥贞穆先生。有《观古堂集》、《遁斋集》、《禦冷斋诗集》。清康熙《潮州府志》卷九上、清乾隆修《潮州府志》卷二九有传。